РЕПУБЛИКА СРБИЈА

НАРОДНА СКУПШТИНА

Одбор за образовање, науку,

технолошки развој и информатичко друштво

14 Број: 06-2/275-15

25. јун 2015. године

Б е о г р а д

ЗАПИСНИК

22. СЕДНИЦЕ ОДБОРАЗА ОБРАЗОВАЊЕ, НАУКУ, ТЕХНОЛОШКИ РАЗВОЈ

И ИНФОРМАТИЧКО ДРУШТВО, ОДРЖАНЕ 22. ЈУНА 2015. ГОДИНЕ

 Седница је почела у 9,30 часова.

 Седници је председавала мр Александра Јерков, председница Одбора.

 Седници су присуствовали: Милета Поскурица, Милан Кнежевић, Марко Атлагић, Ирена Алексић, Љубиша Стојмировић, Владимир Орлић, Невенка Милошевић, Анамарија Вичек, Јелисавета Вељковић и Олена Папуга, чланови Одбора.

 Седници је присуствовао и Милетић Михајловић (заменик Дијане Вукомановић).

Седници нису присуствовали: Небојша Петровић, Жарко Обрадовић, Нинослав Стојадиновић, Милена Бићанин и Риза Халими, као ни њихови заменици.

Седници су присуствовали и Миладин Ковачевић, в.д. директора Републичког завода за статистику и Мирослав Јанковић, помоћник директора Републичког завода за статистику.

 **На предлог председнице Одбора, усвојен је предложени дневни ред.**

Прва тачка дневног реда: **Разматрање Предлога одлуке о Програму званичне статистике у периоду од 2016. до 2020. године**

 Седницу је отворила председница одбора и реч дала Миладину Ковачевићу, вршиоцу дужности директора Републичког завода за статистику. Он је рекао да Програм званичне статистике уз Закон о званичној статистици представља један од два регулаторна акта за званичну статистику. Циљ овог програма је хармонизација са међународним стандардима, а пре свега са стандардима Европског статистичког система и Европске уније. Саставни део овог програма је и Стратегија развоја званичне статистике. Циљ овог акта је да се његовом применом до 2020. године обезбеди потпуна хармонизација домаће статистике са европском статистиком. Главне новине у односу на претходни програм су: хармонизација са европским системом националних рачуна, увођење анкете о приходима и стандарду домаћинства, регулаторни оквир за стандардизовања пословних статистика, успостављање европског модела статистике за област заштитите животне средине, успостављање нових технологија пописа пред попис становништва који је планиран за 2011. годину и увођење европског система интегрисане статистике социјалне заштите.

 **Након гласања, Одбор je већином гласова одлучио (10 „за“ и 1 „уздржан“) да предлoжи Народној скупштини да прихвати Предлог одлуке о Програму званичне статистике у периоду од 2016. до 2020. године.**

 Седница је завршена у 9,45 часова.

 СЕКРЕТАР ПРЕДСЕДНИЦА

Драгомир Петковић мр Александра Јерков